《和钱适德循寓怀二首》
宋代·贺铸

悠悠北山云，苒苒东门草。
纷吾起故居，与尔即远道。
巅崖博锱铢，得不偿所耗。
寄语邻墙翁，岁晚从吾好。
鲁酒味自薄，楚歌声更悲。
曾无忘忧用，安事酒歌为。
西风激商序，流芳迫衰迟。
寄语邻墙客，兹非行乐时。

作者简介：贺铸(1052～1125) 北宋词人。字方回，号庆湖遗老。汉族，卫州（今河南卫辉）人。宋太祖贺皇后族孙，所娶亦宗室之女。自称远祖本居山阴，是唐贺知章后裔，以知章居庆湖（即镜湖），故自号庆湖遗老。